Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Közoktatásról szóló 1993. évi LXXIX. törvény (a továbbiakban: Kot.) előírásait akkor, amikor 1997 szeptemberétől
Paragraph Index: 313

(1) bekezdése], valamint a panaszosok tisztességes eljáráshoz való jogával összefüggésben. II. A jogállamiság alkotmányos elvéből fakadó jogbiztonság követelményével [Alkotmány 2. § (1) bekezdése] összefüggésben visszásságot okoz a miniszter utasítása, ha egy szabályzat módosítása után a korábbi szabályzat alapján született határozatot visszamenőleg érvénytelennek tekinti. III. Az oktatási miniszter a jogbiztonság követelményével [Alkotmány 2. § (1) bekezdése] összefüggésben visszásságot okoz, ha egy félreérthetetlen szabálynak több értelmezési lehetőséget tulajdonítva, azt a jogbiztonság követelményével ellentétesnek minősíti, és ezáltal maga teremt jogbizonytalanságot. A Magyar Iparművészeti Főiskola (a továbbiakban: MIF) rektorjelöltje, D. J. az Egyetemi Tanács rektori megbízását kezdeményező eljárásával kapcsolatosan kialakult helyzet miatt élt panasszal. A panasz érkezésekor az ügyben az oktatási miniszter vizsgálata már folyamatban volt. A beadvány által felvetett problémák a miniszter törvényességi felügyeleti hatáskörébe tartozó kérdések voltak. Az országgyűlési biztosnak nem feladata, hogy a miniszter helyett folytasson vizsgálatot, így eljárására csak a miniszter döntésének kézhezvételét követően volt lehetőség. 2000/88/II. szám Az Egyetemi Tanács 1998. december 4-én megtartott rendkívüli ülésén D. J.-t választotta a MIF rektorjelöltjének. Az Egyetemi Tanács ülésén 25-en szavaztak három jelöltre. D. J. 14, az oktatási rektorhelyettes 12, míg a harmadik jelölt 6 szavazatot kapott. 1998. december 7-én a második legtöbb szavazatot szerzett jelölt írásban óvást nyújtott be a rektorválasztást felügyelő bizottsághoz (RFB). Az RFB december 14-én kelt állásfoglalásában az óvásban foglaltak közül három okot jelölt meg, amelyek miatt a rektorválasztás végeredményét nem fogadta el, és javasolta a választás megismétlését. A MIF rektora 1998. december 21-én küldte meg az intézményi tanács döntését a minisztériumnak, ezzel a törvény szerinti „felterjesztés” megtörtént. A rektor jelezte a választással kapcsolatos törvényességi aggályait is. D. J., valamint a hallgatói önkormányzat szintén a minisztériumhoz fordult. 1999. február 28-án a rektor mandátuma lejárt, így március 1-jétől megbízott rektor működött helyette. Március 26-án az oktatási miniszter levelet küldött a megbízott rektornak, melyben összegezte a rektorválasztással összefüggő vizsgálatának eredményét. Megállapította, hogy a rektori felterjesztést előkészítő eljárás szabályzata a szavazatszámlására vonatkozó rendelkezéseit tekintve „nehezen alkalmazható és értelmezhető, szokatlan és bonyolult”, nem felel meg a jogbiztonság követelményének. Összegzésében megállapította, hogy az „Egyetemi Tanácsnak haladéktalanul érvénytelenné kell nyilvánítania az 1998. december 4-én született eredményt”. A levél utasította még az Egyetemi Tanácsot, hogy a módosított rektorválasztási szabályzatot küldje meg az oktatási miniszternek, majd a törvényességi kontrollt követően, a módosított szabály szerint, az öt pályázó részvétele mellett folytasson le új választási eljárást. A megbízott rektor az oktatási miniszter március 26-án kelt levelére március 24-i dátummal válaszolt. I. A rektori felterjesztést előkészítő eljárás — a miniszter által értelmezhetetlennek és bonyolultnak minősített — szabályzatát 1998. június 9-én fogadta el az Egyetemi Tanács, majd azt elküldte a minisztériumnak. A december 4-én megtartott szavazáson részt vett a minisztérium képviselője. A rektor december 21-én küldte meg az intézményi tanács döntését a minisztériumnak. A felsőoktatásról szóló törvény (Ftv.) 74/A. §-a szerint az oktatási miniszter törvényességi felügyeleti jogkörében vizsgálja, hogy a felsőoktatási intézmény, illetve felsőoktatási szövetség szervezete, működése, döntéshozatali eljárása, illetőleg döntései megfelelnek-e a jogszabályoknak. Az országgyűlési biztos megállapította, hogy a miniszter mulasztást követett el azzal, hogy bár a szabályzat szövegét már jóval a szavazás előtt ismerte, azzal kapcsolatos törvényességi aggályait az Egyetemi Tanáccsal nem közölte. A 74. § (1) bekezdése c) pontja szerint. A miniszter több mint három hónapon keresztül vizsgálta az Egyetemi Tanács rektorjelölt választási eljárását és határozatát. A miniszter levele szerint a rektori felterjesztést előkészítő eljárás szabályzatával kapcsolatos kifogások olyan súlyosak, hogy a választási eljárás (szavazás) megismétlését indokolják. Nem világos, hogy ebben az esetben miért nem ő élt a törvényben biztosított megsemmisítési lehetőségével a rendelkezésre álló időn belül. Ellenkező esetben a határozat köztársasági elnökhöz való előterjesztéséről kellett volna döntenie. Az országgyűlési biztos megállapította, hogy a Magyar Iparművészeti Főiskolán kialakult, hónapokig fennálló bizonytalan helyzetet, az ideiglenes rektor megbízásának szükségességét a határozathozatal elhúzódása, majd elmaradása okozta. II. A miniszter utasítása szerint a határozathozatal idején hatályos szabály alapján hozott döntést kell megsemmisíteni. A jogbiztonság elvéből főszabályként az következik, hogy lezárt jogviszonyokat sem jogszabállyal, sem jogszabály hatályon kívül helyezésével nem lehet alkotmányosan megváltoztatni. Kivétel ez alól az elv alól csak akkor engedhető, ha azt a jogbiztonsággal konkuráló más alkotmányos elv elkerülhetetlenné teszi, és ezzel nem okoz céljához képest aránytalan sérelmet. Az országgyűlési biztos megállapította, hogy a szabályzat visszamenőleges hatályú érvénytelenítése — amely megoldás lehetőségére egyébként a Ftv. sem utal — önmagában aggályos lenne, mivel létrejött jogviszonyok utólagos, alkotmányos indok nélküli érvénytelenítését jelentené.” A miniszter által választott megoldás még kevésbé elfogadható, mert a határozat utólagos szabályváltoztatás miatti érvénytelenítését jelentené. III. Az országgyűlési biztos megállapította továbbá, hogy az oktatási miniszter világos és egyértelmű szabályokat értékelt nehezen értelmezhetőnek és ezáltal olyannak, amely a jogbiztonságot sérti. Az országgyűlési biztos a feltárt visszásságok orvoslására felkérte az oktatási minisztert, hogy 1999. március 26-án kelt levelében tett megállapításait és utasításait vonja vissza, és az Egyetemi Tanács rektorjelölő eljárása során hozott eredeti határozatát haladéktalanul terjessze elő a köztársasági elnökhöz. Az országgyűlési biztos és az oktatási miniszter közös közleményt adott ki az ügyben. Tájékoztatták a közvéleményt, hogy az oktatási miniszter az ajánlást elfogadta. Egyetértettek abban is, hogy a jogbiztonság megteremtése érdekében a felsőoktatási törvény a törvényességi felügyeleti eljárás tekintetében módosításra szorul. OBH 132/1999. I. Az Alkotmány 2. § (1) bekezdésében deklarált jogállamiságból eredő jogbiztonsággal és az ebből fakadó tisztességes eljáráshoz való joggal, az Alkotmány 57. § (5) bekezdésében biztosított jogorvoslati joggal, valamint ebből következően az Alkotmány 13. §

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes